Chris Wang

Chris Wang Yu Sheng () dilahirkan pada 9 Jun 1982 di Taipei, Taiwan. Dia ialah seorang pelakon, model, penyanyi dan penulis Taiwan. Nama pentasnya adalah perkataan awal dan tengah nama sebenarnya iaitu Yu Sheng, dia tidak menggunakan nama keluarga Wang. Dia menggunakan nama Chris Wang apabila merujuk pada nama Baratnya. Dahulunya dia menggunakan nama pentas Wang Yu Xiang (王郁翔). Dia bertutur dalam bahasa Mandarin, bahasa Inggeris dan bahasa Taiwan (Hokkien). Dia gemar berbasikal, mengembara, membaca, menonton filem, dan bersukan air. Dia memulakan busines rancangan apabila mengacarakan rancangan kembara Taiwan popular "The King of Adventure" di saluran kabel SETTV. Dia berada dalam pengurusan YiJia Entertainment (怡佳娛樂經紀).

Biografi 
Chris Wang adalah seorang pelakon dan pengacara TV Taiwan. Ketinggiannya adalah 5'10" (178 cm). Dia belajar New Taipei Municipal Yong-Ping High School (台北縣立永平高中). Dia memiliki ijazah sarjana muda dalam bidang kewangan daripada National Central University (國立中央大學) . Semasa di kolej, dia bekerja di Australia semasa musim panas dan berbasikal merentasi gurun. Setelah kembali ke Taiwan, dia mendapati rancangan kembara antarabangsa "The King of Adventure" sedang mencari seorang pengacara baru, dan mengesyorkan diri sendiri di laman blog rancangan itu. Penerbit rancangan itu tertarik dengannya dan dia menjadi pengacara ke-4 rancangan itu pada 2008. Menariknya, apabila Chris pertama kali menonton rancangan itu di TV beberapa tahun sebelumnya, dia menjerit kepada rakan-rakannya yang dia ingin mengacara rancangan itu suatu hari nanti.

Dia mula berlakon dalam siri drama TV "Lucky Days: Second Time Around", "I Love You" (2010) dan kemudian "P.S. Man". Kemasyhurannya meningkat naik sebagai salah seorang pelakon lelaki utama dalam drama popular 2010 "The Fierce Wife", dan filem sekuelnya pada 2012 "The Fierce Wife Final Episode". Seterusnya dia memegang watak utama dalam "They Are Flying" (2011), "Inborn Pair", dan "Love Me or Leave Me" (2012).

Di samping memenangi anugerah hasil pengacaraan The King of Adventure, kejayaannya dalam watak drama membuktikannya sebagai pelakon yang meningkat naik dengan potensi besar dan tarikan di peringkat antarabangsa. Chris juga menerbitkan sebuah album muzik pada 2013 dan menerbitkan beberapa buah buku.

Kehidupan peribadi 
Pada 26 Oktober 2014, Chris mengakui hubungannya dengan pengurusnya yang berusia 31 tahun Lin Yixian, Chris mendedahkan bahawa dia dan Lin bertunang dan menunggu kelahiran anak bersama yang dijangkakan lahir pada awal 2015. Dahulunya mereka berdua menurut khabar angin adalah pasangan dalam tempoh yang agak lama sejak berita gosip menangkap gambar Lin beberapa kali keluar masuk rumah Chris dalam banyak kesempatan.

Siri TV

Filmografi

Diskografi

Penampilan Video Muzik 
 2010 - Naive 天真 by XianZi 弦子
 2011 - As the Winter Nights Become Warmer 當冬夜漸暖 by Stefanie Sun 孫燕姿
 2011 - Thinking of Her When You're With Me 陪我的時候想著她 by Claire Kuo 郭靜

Penerbitan 
 2009 October 30 : You Are the King of Adventure: Chris's Dream Heaven (你，就是冒險王) - ISBN 9789861791463
 2011 October 15 : Naked, Fake (宥勝‧裸裝) - ISBN 9789758450107
 2012 December 12 : My Challenge Is Not Perfect (挑戰我的不完美) - ISBN 9789571356952

Rujukan

Pautan luar 
  Ocean Butterflies Music page
  Chris Wang Facebook page
  Chris Wang Weibo page

Kelahiran 1982
Orang hidup
Pelakon lelaki Taiwan
Pelakon dari Taipei